Lørdag gæster AaB AC Horsens til topkamp i Superligaen, og her har Rasmus Würtz mulighed for at komme på banen for første gang i sæsonen. Midtbanespilleren har været skadet, men efter en succesfuld reserveholdskamp tirsdag melder Würtz nu klar, det skriver bold.dk. - Jeg synes det gik godt. Meningen var at jeg skulle spille mellem 30 og 45 minutter, og det blev til en halvleg uden problemer. Jeg mærkede intet til skaden, og alt forløb som det skulle, siger Würtz til bold.dk. AaB har sikret sig i alt syv point i sæsonens første tre kampe, og ligger nu på 3. pladsen i Superligaen.

Opsummering:
AaB's midtbanespiller, Rasmus Würtz, er efter en skadesperiode klar til weekendens kamp.